സര്വ്വാധിപത്യവുമായി അക്സെല്സെന്, സ്വര്ണ്ണം സ്വന്തം ടോക്കിയോ ഒളിമ്ബിക്സിലെ പുരുഷ വിഭാഗം ബാഡ്മിന്റണ് സ്വര്ണ്ണം നേടി ഡെന്മാര്ക്കിന്റെ വിക്ടര് അക്സെല്സെന്. ഇന്ന് നടന്ന ഫൈനല് മത്സരത്തില് ചൈനയുടെ ചെന് ലോംഗിനെ നേരിട്ടുള്ള ഗെയിമുകളില് പരാജയപ്പെടുത്തിയാണ് അക്സെല്സെന് സ്വര്ണ്ണം സ്വന്തമാക്കിയത്. ടൂര്ണ്ണമെന്റിലെ നാലാം സീഡായിരുന്നു വിക്ടര്. ചെന് ലോംഗ് ആറാം സീഡും. സ്കോര്: 2115, 2112. മത്സരത്തില് സമ്ബൂര്ണ്ണാധിപത്യം പുലര്ത്തിയ അക്സെല്സെന് ടൂര്ണ്ണമെന്റില് ഒരു ഗെയിം പോലും കൈവിടാതെയാണ് സ്വര്ണ്ണം നേടിയിരിക്കുന്നത്. റിയോ ഒളിമ്ബിക്സ് സ്വര്ണ്ണ മെഡല് ജേതാവായിരുന്നു ചെന് ലോംഗ്. വെങ്കല മത്സരത്തില് ഗ്വാട്ടേമാലയുടെ കെവിന് കോര്ഡോണെ പരാജയപ്പെടുത്തി ഇന്തോനേഷ്യയുടെ അഞ്ചാം സീഡ് സിനിസുക ആന്തണി ഗിന്റിംഗ് വിജയം നേടി. നേരിട്ടുള്ള ഗെയിമിലായിരുന്നു ഇന്തോനേഷ്യന് താരത്തിന്റെ വിജയം. സ്കോര്: 2111, 2113.